
                                  ROMÂNIA

                        JUDEŢUL VRANCEA

                         CONSILIUL LOCAL

                 AL MUNICIPIULUI FOCŞANI

                                    HOTĂRÂRE

  Privind suspendarea pe o perioada de 1 an a executării H.C.L. nr. 243/2005, pentru aprobarea vânzării prin licitaţie publică a terenurilor care fac obiectul contractelor de închiriere ( peste 100 mp) şi a contractelor de concesiune, aparţinând domeniului  privat al municipiului Focşani

          Consiliul Local al Municipiului Focşani, judeţul Vrancea, întrunit în şedinţa ordinară, 

           - văzând proiectul de hotărâre iniţiat de domnul consilier local Dobre Vasile, prin care se propune iniţierea unui proiect de hotărâre privind suspendarea pe o perioada de 1 an a executării H.C.L. nr. 243/2005, pentru aprobarea vânzării prin licitaţie publică a terenurilor care fac obiectul contractelor de închiriere ( peste 100 mp) şi a contractelor de concesiune, aparţinând domeniului  privat al municipiului Focşani,  raportul comun întocmit de  Serviciul juridic, contencios, administrarea domeniului public şi privat, publicitate şi Aparatul Permanent de Lucru al Consiliului Local al municipiului Focşani, înregistrat la nr. 23449 /16. 04. 2007, precum şi avizul Comisiei pentru administraţie publică locală, juridică, anticorupţie şi integrare europeană;  
           - potrivit art. 21, alin. 5 şi art. 38, alin. 2, lit e) din Legea   Nr. 10 / 2001 , republicată, privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată în septembrie 2005, cu modificările şi completările ulterioare;
         - în baza art. 36, alin (1) şi (5), lit. b , a art. 123,  alin.(1) şi (2) şi în temeiul art. 45 alin. (3) din Legea nr. 215/2001, privind administraţia publică locală, republicată;

                              HOTĂRĂŞTE :

  Art. 1   Se aprobă suspendarea pe o perioada de 1 an a executării H.C.L. nr. 243/2005, pentru aprobarea vânzării prin licitaţie publică a terenurilor care fac obiectul contractelor de închiriere (peste 100 mp) şi a contractelor de concesiune, aparţinând domeniului  privat al municipiului Focşani.

      Art. 2  Executarea hotărârii va fi asigurată, conform legii, de către primarul municipiului Focşani, prin Direcţia administraţie publică locală, 

 Direcţia Economică şi Serviciul Urbanism, Serviciul juridic contencios,  administrarea domeniului public şi privat, publicitate .                                                          
             PREŞEDINTE DE ŞEDINŢĂ,

                        Dobre Vasile

                                                                                              Contrasemnează,

                                                                   Secretarul Municipiului Focşani

                                                                          Corhană Eduard Marian
             Municipiul Focşani, 24 aprilie 2007                       
               Nr. 134

